### *Výbor Národnej rady Slovenskej republiky*

 ***pre vzdelávanie, vedu, mládež a šport***

50. schôdza výboru Číslo: PREDS-1020/2014

**Výpis zo zápisnice**

**zo dňa 20. novembra 2014**

**Výbor Národnej rady Slovenskej republiky pre vzdelávanie, vedu, mládež a šport**

**prerokoval** zákon z 29. októbra 2014, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky **(tlač 1314)** a na návrh určenej spravodajkyne B. Riapošovej hlasoval o návrhu uznesenia uvedeného v prílohe.

 Výbor **neprijal uznesenie**,

lebo podľa § 52 ods. 4 zákona NR SR č. 350/1996 Z. z. o rokovacom poriadku NR SR v znení neskorších predpisov nevyslovila s ním súhlas nadpolovičná väčšina všetkých členov výboru (Čl. 84 ods. 4 Ústavy Slovenskej republiky).

 Z celkového počtu 13 členov výboru bolo prítomných 9 poslancov. Za návrh uznesenia hlasovalo 5 poslancov, proti boli 4 poslanci.

Iný návrh nebol podaný.

 Pavol **Goga** Mojmír **Mamojka**

 overovateľ výboru predseda výboru

#####  ***Výbor Národnej rady Slovenskej republiky***

 ***pre vzdelávanie, vedu, mládež a šport***

50. schôdza výboru Číslo: PREDS-1020/2014

Návrh

**Uznesenie**

**Výboru Národnej rady Slovenskej republiky**

**pre vzdelávanie, vedu, mládež a šport**

**z 20. novembra 2014**

k zákonu z 29. októbra 2014, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky **(tlač 1314)**

**Výbor Národnej rady Slovenskej republiky pre vzdelávanie, vedu, mládež a šport**

**prerokoval**

## pripomienky uvedené v časti III. rozhodnutia prezidenta Slovenskej republiky z 18. novembra 2014 č. 4838-2014-BA;

* + - 1. V čl. I sa vypúšťajú body 5 a 6.
			2. Čl. II sa vypúšťa.

Doterajšie čl. III až čl. VI sa označujú ako čl. II až čl. V.

* + - 1. Čl. V (doterajší čl. VI.) znie:

 „Čl. V

 Tento zákon nadobúda účinnosť dňom vyhlásenia.“.

**odporúča Národnej rade Slovenskej republiky**

pripomienky prezidenta Slovenskej republiky **neprijať**,

zákon z 29. októbra 2014, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky **(tlač 1314)** **schváliť.**

**ukladá predsedovi výboru**

zapracovať stanovisko výboru do spoločnej správy výborov o výsledku prerokovania vráteného zákona vo výboroch.

 Pavol **Goga** Mojmír **Mamojka**

 overovateľ výboru predseda výboru